Siapa Besar (filem 1964)

Filem Siapa Besar merupakan sebuah filem komedi Melayu yang diterbitkan di Singapura yang masih merupakan sebahagian dari Persekutuan Malaysia pada tahun  1964. Filem Siapa Besar diterbitkan dalam bentuk filem hitam putih tanpa warna.

Pengarah
Filem ini telah diarahkan oleh pengarah Omar Rojik

Ringkasan

Mengisahkan pertandingan dua keluarga berjiran siapa yang lebih kaya dan bermampu. Mula mula mereka bertanding membuat tembok yang tebal, kemudian pertandingan siapa yang dapat membeli barang mahal. Keluarga Busu mempunyai anak perempuan, Maznah Senget, dimana ibunya adalah isteri kelima Busu. Keluarga Hitam dan Permaisuri ada anak lelaki bernama Jamal Kuntum. Jamal dan Maznah bercinta dengan sulit. Sharipah membeli radiogram yang besar untuk menunjukan kelebihan kemampuan. Apabila Permaisuri tahu jirannya ada radiogram yang besar bunyi, dia membeli satu set drum untuk membuat bunyi yang lebih bising. Apabila kedua-dua anak keluarga datang ke Singapura dari luar negeri, Sharipah menyewa satu kereta besar untuk menyambut kedatangan Maznah. Permaisuri pula menyewa satu kenderaan yang lebih besar dari kereta disewa keluarga Busu. Keluarga Hitam menyewa lori untuk menyambut Jamal. Lama-kelamaan Jamal dan Maznah mengetahui mereka berjiran dan ibu bapa masing-masing adalah bermusuhan. Pada suatu hari, Busu telah bosan dengan permintaan isterinya, Sharipah dan sampai tahap dimana Busu tidak tahan lagi dan dia menembak isterinya. Busu memanggil Hitam dengan mengatakan dia berani sampai menembak isterinya. Busu pun tidak mau kalah dengan keberanian Hitam dan ikut juga dengan menembak Sharipah. Tetapi tembakan mereka tidak membunuh isteri masing masing. Selepas itu Busu dan Hitam berjanji untuk berdamai. Kemudian, isteri masing-masing menembak suami masing-masing. Tembakan tidak membunuh kerana tembakan guna peluru kapur. Pada hujung cerita, Jamal dan Maznah telah disetujui oleh kedua-dua keluarga untuk berkahwin.

Pelakon
 Zaiton sebagai Maznah Senget
 Normadiah sebagai Sharipah, isteri kesepuluh si Busu
 Aziz Sattar sebagai Busu bin Tengkorak Raja bin Babu Telor Penyu
 Habsah Buang sebagai Permaisuri
 Udo Omar sebagai Hitam bin Tahi Besi bin Marican Ketol Arang
 Ahmad Daud sebagai Jamal Kuntum
 S. Shamsudin sebagai Pak Khatib JP, Tuan rumah sewa
 Ibrahim Pendek, Ahmad C & H. M. Busra sebagai Jiran-jiran
 Aini Jasmin sebagai Gajah, isteri Pak Khatib
 Nyong Ismail sebagai Pemandu kereta sewa
 Ahmad Sabri sebagai Pegawai Penjara
 Ahmad Nisfu sebagai Posmen (tidak dikreditkan)

Lagu
 "Siapa Besar" - Aziz Sattar & Udo Omar
 "Sayang Disayang" - Ahmad Daud & Normadiah

Pautan luar


 Filem Siapa Besar
Siapa Besar
Siapa Besar
Kategori:Filem hitam dan putih